Komission asetus (EY) N:o 1878/2001, annettu 26 päivänä syyskuuta 2001, sokerialan varastointikustannusten tasausjärjestelmää koskevista siirtymäkauden toimenpiteistä



Virallinen lehti nro L 258 , 27/09/2001 s. 0009 - 0010



Komission asetus (EY) N:o 1878/2001, annettu 26 päivänä syyskuuta 2001, sokerialan varastointikustannusten tasausjärjestelmää koskevista siirtymäkauden toimenpiteistä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sokerialan yhteisestä markkinajärjestelystä 19 päivänä kesäkuuta 2001 annetun neuvoston asetuksen (EY) N:o 1260/2001(1) ja erityisesti sen 50 artiklan, sekä katsoo seuraavaa: (1) Sokerialan yhteisestä markkinajärjestelystä 13 päivänä syyskuuta 1999 annetun neuvoston asetuksen (EY) N:o 2038/1999(2), sellaisena kuin se on viimeksi muutettuna komission asetuksella (EY) N:o 906/2001(3), 8 artiklassa, sokerialan varastointikustannusten korvausta koskevista yleisistä säännöistä ja asetuksen (ETY) N:o 750/68 kumoamisesta 20 päivänä kesäkuuta 1977 annetussa neuvoston asetuksessa (ETY) N:o 1358/77(4), sellaisena kuin se on viimeksi muutettuna asetuksella (ETY) N:o 3042/78(5), ja sokerialan varastointikustannusten korvausjärjestelmän soveltamista koskevista yksityiskohtaisista säännöistä 18 päivänä elokuuta 1978 annetussa komission asetuksessa (ETY) N:o 1998/78(6), sellaisena kuin se on viimeksi muutettuna asetuksella (ETY) N:o 1758/93(7), säädetään sokerialan varastointikustannusten tasausjärjestelmästä. (2) Asetuksen (EY) N:o 2038/1999 32 artiklan mukaan kukin sokerin tuottajayritys pystyi siirtämään osan tuotannostaan seuraavalle markkinointivuodelle kyseisen markkinointivuoden tuotannon lukuun edellyttäen, että yritys sitoutui varastoimaan siirrettävän määrän tai siirrettävät määrät kahdentoista perättäisen kuukauden mittaisen pakollisen varastointijakson ajan. Kyseisen jakson varastointikustannukset korvattiin kyseisen asetuksen 8 artiklan mukaisesti. (3) Asetuksen (EY) N:o 1260/2001 ei enää sisälly varastointikustannusten tasausjärjestelmää markkinointivuodesta 2001/2002 alkaen. Vaikka varastointikustannusten tasausjärjestelmä poistetaan markkinointivuodesta 2001/2002 alkaen, asetuksen (EY) N:o 2038/1999 32 artiklan mukaisesti siirretty sokeri on kuitenkin pidettävä varastoituna kahdentoista kuukauden ajan. Jotta uuteen järjestelmään siirtyminen sujuisi sopusointuisesti, olisi säädettävä siirtymäkauden toimenpiteistä, jotka mahdollistavat varastointikustannusten korvaamisen jatkumisen markkinointivuodelta 2000/2001 markkinointivuodelle 2001/2002 siirretyn sokerin osalta 30 päivänä kesäkuuta 2001 jälkeen kyseisen pakollisen varastointikauden loppuun saakka. (4) Jotta sokerialan itsenäinen rahoitus voidaan varmistaa, olisi säädettävä, että 30 päivän kesäkuuta 2001 jälkeen tämän asetuksen mukaisesti myönnetyt korvaukset otetaan huomioon määrässä, joka jää jäljelle asetuksen (EY) N:o 1260/2001 48 artiklan ensimmäisessä alakohdassa tarkoitetun varastointikustannusten tasausjärjestelmän soveltamisen jälkeen. (5) Koska asetuksen (EY) N:o 1260/2001 48 artiklan ensimmäisessä kohdassa tarkoitettu varastointikustannusten tasausjärjestelmän päättämisestä saatu tulos on selvästi positiivinen ja kattaa tämän asetuksen mukaiset varastointikustannusten korvaukset, varastointimaksua ei ole syytä vahvistaa. (6) Näitä toimenpiteitä olisi sovellettava 1 päivästä heinäkuuta 2001 alkaen, jotta sokerialan yhteisen markkinajärjestelyn toiminta ei häiriydy. (7) Tässä asetuksessa säädetyt toimenpiteet ovat sokerin hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Asetuksen (EY) N:o 2038/1999 8 artiklaa, asetusta (ETY) N:o 1358/77 sekä asetusta (ETY) N:o 1998/78 sovelletaan edelleen sokeriin, jonka tuottajayritykset ovat asetuksen (EY) N:o 2038/1999 32 artiklan mukaisesti siirtäneet markkinointivuodelta 2000/2001 markkinointivuoden 2001/2002 lukuun. 2. Tästä sokerista maksettava korvaus vahvistetaan 0,33 euroksi 100 kilogrammalta valkoista sokeria kuukaudessa. 3. Korvaus maksetaan sokerin jokaiselta varastointikuukaudelta, kunnes asetuksen (EY) N:o 2038/1999 32 artiklan 2 kohdassa tarkoitettu kahdentoista peräkkäisen kuukauden pakollinen varastointijakso päättyy. 2 artikla Tämän asetuksen mukaisesti maksetut korvaukset otetaan huomioon määriteltäessä määrää, joka jää jäljelle asetuksen (EY) N:o 1260/2001 48 artiklan ensimmäisessä alakohdassa tarkoitetun varastointikustannusten tasausjärjestelmän soveltamisen jälkeen. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä heinäkuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä syyskuuta 2001. Komission puolesta Franz Fischler Komission jäsen (1) EYVL L 178, 30.6.2001, s. 1. (2) EYVL L 252, 25.9.1999, s. 1. (3) EYVL L 127, 9.5.2001, s. 28. (4) EYVL L 156, 25.6.1977, s. 4. (5) EYVL L 361, 23.12.1978, s. 8. (6) EYVL L 231, 23.8.1978, s. 5. (7) EYVL L 161, 2.7.1993, s. 58.